**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.11.2020, ora 08.00 – 14.11.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 14.11.2020, ora 07.00**

**RÂURI**

**Debitele au fost, în general, staționare**.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Bega, Timiş, Bârzava, Caraș, Moldova, bazinul superior al Trotușului, izolat în bazinele superioare și mijlocii ale Oltului şi Prahovei, bazinul mijlociu și inferior al Siretului, pe cursul Prutului, pe unele râuri din Dobrogea și mai mici (sub 30% din normalele lunare) în bazinele hidrografice: Bega Veche, Bârlad, Jijia și pe unii afluenți ai Argeșului (Vâlsan, Râul Doamnei).

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, staționare.**

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară (secţiunea Baziaş) în intervalul 13.11 – 14.11.2020 a fost în scădere, având valoarea de 4700 m3/s**, peste media multianuală a lunii noiembrie (4650 m3/s).

În aval de Porţile de Fier debitele au fost în scădere pe sectorul Gruia – Oltenița și relativ staționare pe sectorul Călărași – Tulcea.

**Debitul la intrarea în ţară (secţiunea Baziaş) va fi în scădere (4500 m3/s).**

În aval de Porţile de Fier, debitele vor fi în scădere pe sectorul Gruia – Cernavodă și relativ staţionare pe sectorul Hârşova –Tulcea.

**2.** **Situaţia meteorologică în intervalul 13.11.2020, ora 08.00 –14.11.2020, ora 06.00**

**ÎN ŢARĂ**

Vremea a fost închisă, iar valorile termice diurne s-au situat în general în jurul celor normale în sud și est, în timp ce, în restul țării au fost mai coborâte decât mediile climatologic specifice datei. Înnorările au persistat, iar trecător s-au semnalat ploi slabe și burniță, local în regiunile vestice și sudice și pe arii mai restrânse în cele estice. La munte, în masivele sud-vestice, la altitudni mari, precipitațiile, slabe cantitativ au fost sub formă de ninsoare. Vântul a suflat slab și moderat. Temperaturile maxime s-au încadrat între 3 grade la Joseni și 15 grade la Constanța, Mangalia și Gorgova, iar la ora 06.00 erau -1 grad la Târgu Ocna și 11 grade la Sulina. Cu totul izolat, dimineața și noaptea, în zonele joase de relief a fost ceață.

**LA BUCUREŞTI**

Vremea a fost închisă și s-a răcit ușor, însă în orele amiezii valorile de temperatură s-au situat în jurul celor normale pentru această dată. Înnorările au persistat, iar trecător seara în unele cartiere a plouat slab. Vântul a suflat slab. Temperatura maximă a fost de 9 grade la Filaret și 10 grade la Afumați și Băneasa, iar la ora 06.00 erau 8 grade la toate stațiile meteorologice.

**3. Prognoza meteorologică în intervalul 14.11.2020, ora 08.00 –15.11.2020, ora 08.00**

**ÎN ŢARĂ**

În prima parte a intervalului vor fi înnorări în majoritatea regiunilor, iar în cele sud-estice, pe suprafețe mici, trecător va ploua slab, apoi treptat cerul se va degaja devenind variabil. Vântul va sufla slab și moderat, cu ușoare intensificări ziua pe litoral. Temperaturile maxime vor fi cuprinse între 6 și 13 grade, iar cele minime se vor încadra între -3 şi 7 grade, ușor mai ridicate pe litoral. Pe arii restrânse dimineața și din nou spre sfârșitul nopţii, în zonele joase de relief se va forma ceaţă.

**LA BUCUREŞTI**

În prima parte a intervalului vor fi înnorări în general persistente, apoi treptat cerul se va degaja. Vântul va sufla în general slab. Temperatura maximă va fi de 12...13 grade, iar cea minimă va fi de 2...4 grade. Dimineața și noaptea vor fi condiții de ceață.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

***Administrația Națională Apele Române*** revine cu informaţii suplimentare referitoare la poluarea accidentală a apei râului Burla, care s-a produs la data de 19.10.2020, la ora 13:15, pe raza comunei Stăuceni, judeţul Botoşani, în urma antrenării de levigat, provenit din corpul Depozitului Ecologic de Deşeuri Stăuceni - S.C. Diasil Service S.R.L. Suceava, în reţeaua de canalizare pluvială şi prin exfiltraţii în rigola perimetrală, cu evacuare în râul Burla prin intermediul gurii de descărcare în trepte a apelor pluviale în canalul CES-Burla (A.N.I.F.). În urma efectuării analizelor pe probele de apă prelevate în data de 12.11.2020, s-au obţinut următoarele valori:



La data de 12.11.2020, S.G.A. Botoşani a efectuat un control în scopul verificării modului de realizare a măsurilor dispuse anterior, constatându-se următoarele:

- unitatea poluatoare a îndepărtat reziduurile de levigat de pe treptele gurii de evacuare a apelor pluviale;

- se continuă operațiunea de vidanjare și transport a apei contaminate din râul Burla de pe secțiunea cuprinsă între pod Cerchejeni până amonte de barajul ac. Blândești (în perioada 01.11-11.11 s-a vidanjat un volum de 664 mc);

- pe tot tronsonul verificat nu s-a constatat mortalitate piscicolă.

Prin procesul verbal de constatare s-au dispus unității poluatoare următoarele măsuri:

- finalizarea lucrărilor de îndepărtare prin vidanjare și transport în stația de epurare a volumului de apă contaminată cu levigat, pe secțiunea cuprinsă între pod Cerchejeni până amonte de barajul ac. Blândești;

- igienizarea râului Burla pe secțiunea cuprinsă între canal CES ANIF și barajul ac. Blândești;

- suplimentarea numărului de utilaje pentru vidanjarea și transportul apei contaminate și utilizarea unei motopompe pentru asigurarea transportului apei contaminate din ac. Blândești către vidanje.

Personalul de specialitate din cadrul S.G.A. Botoşani monitorizează în continuare cursul de apă Burla.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 12.11.2020, în cadrul Reţelei Naţionale de Monitorizare, nu au fost înregistrate depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: CL-2, GR-1, GR-2.** Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 12.11.2020-13.11.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

**Direcția de Comunicare, Transparență și IT**